Piala Dunia FIFA 2014 Kumpulan H

Kumpulan H Piala Dunia FIFA 2014  terdiri daripada pasukan Belgium, Algeria, Rusia dan Korea Selatan. Perlawanan bermula pada 17 Jun dan berakhir pada 26 Jun 2014.

Pasukan

Nota

Kedudukan

|}

Belgium menentang Amerika Syarikat (naib juara Kumpulan G) dalam pusingan 16.
Algeria menentang Jerman (juara Kumpulan G) dalam pusingan 16.

Perlawanan

Belgium lwn Algeria
Kedua-dua pasukan ini pernah bertemu dalam perlawanan persahabatan dan yang terkini pada tahun 2003.

Algeria menjaringkan gol terlebih dahulu pada separuh masa pertama selepas Sofiane Feghouli menyudahkan tendangan penalti selepas pemain Jan Vertonghen melakukan kesalahan kepada beliau. Belgium kemudian kembali dengan menjaringkan dua gol pada separuh masa kedua hasil daripada pemain gantian.	Marouane Fellaini menjaringkan gol pertama untuk Belgium untuk menyamakan kedudukan 1-1 selepas melakukan tandukan tepat daripada hantaran lintang kiri oleh Kevin De Bruyne. Gol kemenangan Belgium disahkan oleh Dries Mertens hasil daripada hantaran Eden Hazard.

Gol Feghouli menghentikan kemarau gol Piala Dunia selama 506 minit sejak 1986, Algeria di tempat kedua di belakang Bolivia selama 517 minit pada 1930 dan 1990.

Rusia lwn Korea Selatan
Kedua-dua pasukan kali terakhir pernah bertemu pada tahun 2013 dalam satu perlawanan persahabatan.

Pada separuh masa kedua, pemain Korea Selatan, Han Kook-young menghantar bola kepada Lee Keun-ho dan Lee merembat bola dari jarak jauh dan menumpaskan penjaga gol Rusia, Igor Akinfeev. Tidak lama kemudian, pemain Rusia, Alan Dzagoev mengelirukan penjaga gol Korea Selatan, Jung Sung-ryong dan memberi peluang kepada dua pemain Rusia, Andrey Yeshchenko dan Aleksandr Kerzhakov untuk menjaringkan gol.

Belgium lwn Rusia
Kedua-dua pasukan ini telah bertemu dalam lapan perlawanan (termasuk Kesatuan Soviet]] termasuk empat perlawanan Piala Dunia FIFA (1970: Belgium 1-4 Kesatuan Soviet dalam peringkat kumpulan; 1982: Belgium 0–1 Kesatuan Soviet dalam peringkat kumpulan; 1986, Belgium 4–3(aet) Kesatuan Soviet dalam pusingan 16; 2002, Belgium 3–2 Rusia dalam peringkat kumpulan).

Aleksandr Kokorin telah melakukan peluang terbaik Rusia pada separuh masa pertama. Pada lewat separuh masa kedua, pemain gantian Belgium, Kevin Mirallas melakukan sepakan percuma tepat tetapi gagal. Gol kemenangan Belgium disudahkan oleh Divock Origi dari hantaran Eden Hazard belah kiri.

Korea Selatan lwn Algeria
Kedua-dua pasukan pernah bertemu dalam satu perlawanan persahabatan pada tahun 1985.

Algeria garang pada separuh masa pertama dengan menjaringkan tiga gol. Gol pertama oleh Islam Slimani yang melepasi dua pemain pertahanan Korea untuk menerima bola dari hantaran jauh  Carl Medjani dan merembat bola dengan menggunakan kaki kiri. Dua minit kemudian, Rafik Halliche menanduk masuk bola hasil daripada sepakan penjuru Abdelmoumene Djabou belah kiri. Djabou menjaringkan gol selepas menerima bola dari Slimani kemudian beliau merembat bola dengan kaki kiri. 
Pada awal separuh masa kedua, Son Heung-min mengawal bola hasil daripada hantaran Ki Sung-yueng dan menyepak bola dengan menggunakan kaki kiri. Tetapi Yacine Brahimi menjaringkan gol ketiga Algeria selepas satu-dua bersama Sofiane Feghouli dan Brahimi merembat masuk di kotak penalti menggunakan kaki kanan. Koo Ja-cheol menjaringkan gol kedua Korea Selatan selepas menerima hantaran daripada Lee Keun-ho sebelah kiri.

Algeria menjadi pasukan pertama Afrika menjaringkan empat gol dalam perlawanan Piala Dunia.

Korea Selatan lwn Belgium
Kedua-dua pasukan pernah bertemu dalam dua perlawanan sebelum ini termasuk dua kali di peringkat kumpulan Piala Dunia FIFA (1990: Korea Selatan 0-2 Belgium; 1998: Korea Selatan 1–1 Belgium).

Belgium bersedia untuk layak ke peringkat kalah mati tetapi menginginkan mata untuk menjadi juara kumpulan. Pemain Belgium, Steven Defour dibuang padang selepas melakukan terjahan keras ke atas Kim Shin-wook ketika penghujung separuh masa pertama. Jaringan tunggal Belgium pada separuh masa kedua apabila pemain gantian, Divock Origi merembat tetapi ditampan oleh penjaga gol Kim Seung-gyu tetapi Jan Vertonghen yang berada di situ hanya menolak masuk bola dengan menggunakan kaki kiri.	

Kemenangan Belgium sememangnya layak ke peringkat kalah mati manakala Korea Selatan menerima nasib buruk kerana tidak memenangi sebarang perlawanan dan tiada peluang untuk layak dan tersingkir.

Penyingkiran Korea Selatan menamatkan wakil Asia bersama Jepun, Iran dan Australia untuk ke peringkat kalah mati dengan sifar menang, tiga seri dan sembilan tewas, ini kekalahan wakil Konfederasi Bola Sepak Asia sejak Piala Dunia 1990.

Algeria lwn Rusia

Kedua-dua pasukan pernah bertemu dalam satu perlawanan persahabatan (termasuk Kesatuan Soviet) pada 1964 (Algeria 2–2 Kesatuan Soviet).

Aleksandr Kokorin menjaringkan gol pembukaan untuk Rusia dan pasukan Rusia memiliki peluang untuk layak ke peringkat kalah mati, beliau menjaringkan gol pada minit ke-6 dengan menanduk masuk hasil daripada hantaran Dmitri Kombarov disebelah kiri. Islam Slimani menjaringkan gol pertama Algeria dengan menanduk hasil daripada sepakan percuma disebelah kiri oleh Yacine Brahimi, di mana penjaga gol Rusia, Igor Akinfeev terlepas pandang akan bola itu. Algeria hanya seri dan Korea Selatan tewas kepada Belgium pada masa yang sama. Algeria menghabiskan peringkat kumpulan sebagai naib juara dan melangkah ke peringkat kalah mati buat pertama kali dalam sejarah (selepas kempen tidak memuaskan pada 1982, 1986 dan 2010) manakala Rusia gagal untuk mara ke peringkat kalah mati sejak pembubaran Kesatuan Soviet.

Untuk gol Algeria, televisyen mengulang bahawa penjaga gol Rusia, Akinfeev telah "disuluh" oleh laser hijau di muka ketika permainan..
Selepas perlawanan, Persekutuan Bola Sepak Algeria didenda sebanyak 50,000 CHF oleh FIFA kerana menggunakan laser, iaitu perkara yang dilarang dalam stadium mengikut peraturan Keselamatan Stadium FIFA.

Bersama wakil Afrika, Nigeria juga melangkah ke peringkat kalah mati, ini adalah kali pertama terdapat dua pasukan dari Konfederasi Bola Sepak Afrika di peringkat kalah mati Piala Dunia.

Nota

Rujukan

Pautan luar
2014 FIFA World Cup Group H, FIFA.com

Kumpulan H